**КООРДИНАЦИОНЕН ЦЕНТЪР**

Координационният център се състои от три сектора под прякото ръководство на главен координатор: *сектор „Програмиране и планиране“, сектор „Излъчване“* и *сектор „Програмно осигуряване“*. Основните функции на трите сектора са координиране и осъществяване на перспективно и актуално планиране на програмите на БНТ, както и подсигуряване на тяхното безпроблемно излъчване. Всички тези дейности се извършват при строго спазване на нормативните документи и изисквания за осъществяване на програмната дейност, като за това следят отговорните координатори.

 **1. Сектор „Програмиране и планиране“**

Секторът се разделя на перспективно и актуално планиране, архив и отчет. За изпълнението на задачите следят *отговорни координатори – програмиране.* Основната им задача е да координират отделните звена в сектора и взаимодействието им с другите сектори, както и промотиране на програмите чрез печатни и електронни средства (всяла седмица се изпращат програмите за следващата седмица към печатните медии и сайта на БНТ).

 В сектора се работи с AVID и с друга специализирана софтуерна система – Content Manager. В модул Planner се извършва перспективното и актуално планиране на програмите на БНТ. Друг модул, с който се работи е Library. От там се извлича подробна информация за всички предавания, филми и сериали, което е от съществена важност не само за този сектор, но и за другите два.. Чрез този модул се прави статистика и анализ, на база, на които се съставят отчетите.

 Архивът се поддържа от *асистенти продукция*, които приемат и съхраняват паспортите на всички предавания и филми и ги класифицират по номер, заглавие, времетраене и дата на излъчване. Това дава възможност да бъдат правени справки за постъпили и/или излъчени предавания по всяко време.

 **2. Сектор „Излъчване“**

 Дейността на сектора се обезпечава от *отговорни координатори, координатори излъчване* и *режисьори на видеосмесителен пулт.* Основните задачи са ежедневно подготвяне на сценарии за отделните програми, които се предоставят за сведение на всички продуценти на предавания, както и навременното и безаварийно излъчване на същите такива. Служителите в този сектор също работят с AVID и Content Manager – модули Planner и Library. Извършват координация с творческите и технически екипи на предаванията, участващи пряко в излъчваната програма и следят за спазването на програмната дисциплина.

 **3. Сектор „Програмно осигуряване“**

В сектор „Програмно осигуряване“ дейностите се ръководят от *отговорни координатори*. Служителите в сектора отговарят за обезпечаване на технологичната необходимост за осигуряване на планирането и излъчването на програмите на БНТ. Основните задачи са контролиране на дейността по осигуряване на файловете, планирани за излъчване; координиране и приемане на файловете; заявяване на видеоносители за прехвърляне в AVID системата, ако е необходимо; въвеждане на данните на предаванията в модул Library на системата Content manager; обработване и съхраняване на документацията, придружаваща предаванията, постъпили за излъчване. Всички дейности се координират с останалите два сектора.

 Работата на Координационен център е да взаимодейства с всички звена на БНТ за безпроблемно подсигуряване и излъчване на програмите на обществената медия.

Координационният център може да приеме за обучение до трима - четирима студенти за период от един до два месеца за следните професии:

 Координатор програмиране – перспективно и актуално (сектор „Програмиране и планиране“) – период: 1 месец;

 Координатор излъчване (сектор „Излъчване“) – период: 2 месеца;

 Асистент продукция (сектор „Програмно осигуряване“) – период: 1 месец.

 Студентите би следвало да са в последен курс на обучение, с хуманитарни познания и компютърни умения (минимум работа с Microsoft Office пакет). Задачите, които биха изпълнявали по време на стажа ще бъдат пряко свързани с конкретната работа и задачи на съответните отдели в Координационния център, включително и вземане на решения в пряк ефир под ръководството и наблюдението на съответните наставници.

 Наставници за сектор „Програмиране и планиране“ ще бъдат Христина Масленкова и Миглена Казарян – отговорни координатори – планиране и програмиране;

 Наставници за сектор „Излъчване“ ще бъдат Кирил Кирилов и Георги Челебиев – отговорни координатори – излъчване;

 Наставници за сектор „Програмно осигуряване“ ще бъдат Иван Атанасов и Илиян Агайн – отговорни координатори – програмно осигуряване.